**Til universiteter og høgskoler**

# Invitasjon til Universellforum 10.12.13 – «Det digitale læringsmiljø- for alle?»

Universell arbeider på oppdrag fra Kunnskapsdepartementet som nasjonal pådriver for universell utforming, inkluderende læringsmiljø og utdanningsinstitusjonenes læringsmiljøutvalg (LMU) i høyere utdanning. I samarbeid med Høgskolen i Oslo og Akershus på Campus Pilestredet, har vi gleden av å invitere til et spennende seminar om tilgjengeliggjøring av det digitale læringsmiljø i høyere utdanning.

**Sted: Høgskolen i Oslo og Akershus, campus Pilestredet 46 (Bygg P46), Auditorium «Apollo», 1. etasje. 10. desember, kl. 09.00- 16.00.**

Høyere utdanning er i ferd med å digitaliseres på alle nivå: måten studentene kommuniserer og samhandler, måten informasjonsmateriell distribueres, forelesninger og i forbindelse med eksamensavvikling . I denne utviklingen ligger det mange muligheter, men det kan også skape nye hinder og barrierer for studenter med tilretteleggingsbehov dersom man ikke inkluderer dette perspektivet. Vi ser frem til å tilby dere mange spennende foredrag som tematiserer forholdet mellom det digitale læringsmiljø og tilgjengeligheten for studenter med nedsatt funksjonsevne. Hvilke krav kan stilles til utdanningsinstitusjonene når det gjelder form og innhold slik at det digitale læringsmiljøet kan være et gode for alle? Hvordan kan vi bruke IKT- løsninger som er universelt utformet, slik at det ikke skapes nye barrierer for studenter med nedsatt funksjonsevne?

Målgruppen for seminaret er ansatte i høyere utdanning som arbeider med å tilrettelegge for studenter med nedsatt funksjonsevne, samt personer som arbeider med eller interesserer seg for universell utforming av IKT i høyere utdanning.

Program og praktisk informasjon vedrørende påmelding finner dere på våre nettsider, [www.universell.no/inkluderende-laeringsmiljoe/universellforum/universellforum-2013/](http://www.universell.no/inkluderende-laeringsmiljoe/universellforum/universellforum-2013/). Påmeldingsfrist er 3. desember. Arrangementet er gratis for studenter og ansatte i høyere utdanning, men reise og overnatting bekostes av deltakerne.

For spørsmål angående seminaret, ta kontakt med oss på [kontakt@universell.no](mailto:kontakt@universell.no) eller på telefon 73 59 74 43/ 73 55 06 80.

Vennlig hilsen

Elinor Olaussen

Rådgiver, Universell